**Fejér Megyei Önkormányzat Közgyűlésének**

**5/2016. (I.28.) önkormányzati határozata**

**a kötelező betelepítési kvóta elleni tiltakozással összefüggő közgyűlési állásfoglalásról**

A Fejér Megyei Közgyűlés megtárgyalta a „Javaslat a Fejér Megyei Közgyűlés állásfoglalására a kötelező betelepítési kvóta elleni tiltakozással összefüggésben” c. előterjesztést és az alábbi határozatot hozta:

1. A Fejér Megyei Közgyűlés azon véleményének ad hangot, miszerint jogtalan és értelmetlen a kötelező betelepítési kvóta alkalmazása, ezért elutasítja azt.
2. A közgyűlés álláspontja szerint a kötelező betelepítés növeli a bűnözés kockázatát és a terrorveszélyt, vállalhatatlan terheket jelentene a szociális, egészségügyi és oktatási rendszerünkre, veszélyezteti a kultúránkat, a mindennapjaink élet- és vagyonbiztonságát.
3. A Fejér Megyei Közgyűlés tiltakozását fejezi ki az ellen, hogy azon emberek, akik Magyarországon keresztül átjutottak az Európai Unió más tagállamaiba, a végső uniós döntés alapján Magyarországra visszatoloncolásra kerüljenek.
4. A Fejér Megyei Közgyűlés köszönetét fejezi ki Magyarország Kormányának a migráns helyzet kezelésében eddig megtett intézkedéseiért, Magyarország gazdasági, szociális és kulturális értékeinek következetes érvényre juttatásáért, amellyel hozzájárult a magyar emberek élet- és vagyonbiztonságának megőrzéséhez.
5. A Fejér Megyei Közgyűlés kéri a kormányt, hogy a jövőben is minden lehetséges eszközzel akadályozza meg az illegális migránsok beáramlását és a kötelező betelepítési kvótát, védje meg Magyarországot és a magyar embereket.

Székesfehérvár, 2016. január 28.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: